प्रसिद्ध कंपनी लेनोवो ने एक और बड़े धमाके की तैयारी कर ली है। पर्सनल कंप्यूटर के बाद लेनोवो अब स्मार्टफोन की सेल को बढ़ाने की सोच रहा है।
कंपनी को उम्मीद है कि इस साल भारत में लेनोवो के 1 मिलियन स्मार्टफोन बेचे जाएंगे। इस प्लान को पूरा करने के लिए कंपनी कड़ी मेहनत कर रही है। इसके लिए कंपनी का अगला कदम है 5000 से कम कीमत वाला स्मार्टफोन लॉन्च करने की तैयारी में है।
लेनोवो का कहना है की कंपनी अलग-अलग रेंज के स्मार्टफोन लॉन्च करने की तैयारी में है। हर तरह के कस्टमर के लिए अलग फोन उपलब्ध होगा। गौरतलब है कि लेनोवो के कंप्यूटर्स की सेल लगातार गिर रही है। कंपनी का स्मार्टफोन मार्केट में उतरना इस बात का संकेत है कि लेनोवो अपने घाटे को पूरा करने की जी तोड़ कोशिश करेगा।
हालांकि, भारतीय बाजार में लेनोवो पीसी के यूजर्स 3.5 प्रतिशत बढ़े हैं फिर भी कंपनी का घाटा लगातार हो रहा है। लेनोवो का कहना है कि पीसी मार्केट तरह-तरह के मल्टीमोड डिवाइज के चलते ठंडा पड़ गया है। इसी लिए स्मार्टफोन के नई रेंज मार्केट में उतारने का फैसला किया गया है।
अपने फोन को लोकप्रिय बनाने के लिए लेनोवो इनकी मार्केटिंग और विज्ञापन पर ज्यादा ध्यान देगा। इसके लिए कंपनी ने अच्छा खासा पैसा खर्च करने का मन बना लिया है।
अब लेनोवो अपने इस स्मार्टफोन को कब तक लॉन्च कर पाता है ये तो नहीं पता लेकिन अगर ऐसा हुआ तो जल्द ही बाकी स्मार्टफोन कंपनियों के लिए यह चिंता का विषय बन जाएगा।
hin_Deva hin_Deva hin_Deva hin_Deva hin_Deva hin_Deva